Жыццё многіх дзяцей, якія былі ўдзельнікамі гэтых праграм, мяняецца неверагодна. Магчыма, самы яркі прыклад — Надзея Кучар, якой фонд дапамог зрабіць аперацыю яшчэ ў 1990 годзе. Сёння гэтая дзяўчына — оперная спявачка, якую ведаюць ва ўсім свеце. Нядаўна яна разам з маці прыходзіла сюды, у фонд, каб падзякаваць за тую падтрымку і прапанаваць сваю дапамогу дзіцячаму фонду. Мы запрасілі Надзею выступіць на нашым юбілеі. Падобныя прыклады вельмі натхняюць.